section_heading: Životopis
paragraph_text: Rođen je u Škotskoj 19. rujna 1898. godine.<ref> Studirao je kemiju, koju je i doktorirao na Sveučilištu Dundee. Godine 1924. počinje raditi u Britanskom muzeju, zajedno s dr. Alexanderom Scottom, u novootvorenom odjelu za znanstvena i industrijska istraživanja.<ref>http://www.britishmuseum.org/about_us/departments/conservation_and_science/history.aspx Pristupljeno 09.03.2017. Taj je novi odjel muzeja stvoren zbog problema s umjetninama oštećenima za vrijeme Prvog svjetskog rata koje su bile uskladištene u tunelima londonske podzemne željeznice, odnosno u podrumima samog muzeja te su počele naglo propadati. Scott i Plenderleith počeli su koristiti svoje poznavanje kemije kako bi objasnili razloge propadanja spomenutih umjetnina te kako bi se u Engleskoj započelo sa znanstveno zasnovanom konzervacijom istih. Kao arheolog bio je uključen i u radove na iskapanju Tutankamonove grobnice.